‘એની વે… આજે આપણે વાતોમાં વધારે સમય બગાડવો નથી.’ વિશાલે વિભાને બાહુપાશમાં જકડીને કહ્યું હતું. લગ્નજીવનની પ્રથમ રાત દરેક યુગલ માટે જીવનની મહત્ત્વની રાત હોય છે. નવોઢા વિભાએ પણ આ રાત માટે રોમાન્સ અને રોમાંચનાં રંગીન સપનાં જોયાં હતાં, કરોડપતિ બાપનો નબીરો વિશાલ તો એ રીતે વિભા સાથે આગળ વધી રહ્યો હતો જેમાં રોમાન્સના રોમાંચનો બિલકુલ અભાવ હતો! પ્રથમ રાત્રે જ વિભાના મનમાં વિશાલ માટે પ્રેમનાં બીજ રોપાઈ શક્યા નહોતા.